Tauta. Zeme. Valstiskums.

"Tauta. Zeme. Valstiskums." (līdz 2024. gada 5. februārim – "Apvienība Latvijai", līdz 8. martam – "Tauta. Zeme. Valsts.") ir 2022. gadā izveidota politisko partiju apvienība, kuru tā gada 27. aprīlī izveidoja partijas "Par Cilvēcīgu Latviju", "Tēvzemes mantojums", “Brīvai stiprai Latvijai” un "Latvijas Sociāldemokrātiskā strādnieku partija" (pēdējā apvienību 2022. gada jūlijā pameta, lai vēlēšanās startētu no Zaļo un Zemnieku savienības saraksta Latvijas Zaļās partijas vietā). 

Apvienība startēja 14. Saeimas vēlēšanās ar PCL valdes priekšsēdētāju Māri Možvillo priekšgalā. Apvienība vēlēšanās ieguva tikai 0,33% un Saeimā neiekļuva.

2024. gada februārī pirms sarakstu iesniegšanas dalībai Eiropas Parlamenta vēlēšanās tai pievienojās bijušais Nacionālās apvienības politiķis 14. Saeimas deputāts Aleksandrs Kiršteins ar savu jaundibināto biedrību "Latvijas neatkarības kustība" un kļuva par saraksta pirmo numuru , tomēr apvienība vēlēšanās saņēma vien 0,58% vēlētāju balsu. "Tauta. Zeme. Valsts." bija A. Kiršteina pārstāvētās Latvijas Nacionālās neatkarības kustības sauklis 5. Saeimas vēlēšanās.

Vēlāk martā sarakstu un pašu apvienību pēc CVK lēmuma pārsauca par "Tauta. Zeme. Valstiskums.". CVK tādu lēmumu pieņēma tādēļ, ka atbilstoši likumam partijas nosaukumā nedrīkst ietvert vārdus "Latvijas Republika", valsts un pašvaldību institūciju nosaukumus, kā arī vārdus "valsts" vai "pašvaldība".

2025. gada 7. jūnija pašvaldību vēlēšanās Rīgā apvienības sarakstā piedalījās arī partija "Pašcieņa". Saraksts nepārvarēja 5% barjeru nevienā pašvaldībā, Rīgā iegūstot 0,37% balsu. 2025. gadā "Par Cilvēcīgu Latviju" likvidējās.

 Apvienības locekļi 

 Esošie 
KrāsaPartijaIdeoloģijaVadītājsVietas pašvaldībāsVietas SaeimāTēvzemes mantojumsKreisais nacionālismsAlfrēds BulsBrīvai stiprai LatvijaiPopulismsRūdolfs Saujabiedrība "Latvijas neatkarības kustība" Labējais nacionālismsAleksandrs Kiršteins

 Bijušie 
LogoPartijaIdeoloģijaPievienojāsIzstājāsPar cilvēcīgu LatvijuFiskālais konservatīvisms20222025 (likvidācija)Latvijas Sociāldemokrātiskā Strādnieku partijaSociāldemokrātija2022. gada aprīlis2022. gada jūlijs

 Asociētie 
KrāsaPartijaIdeoloģijaVadītājsVietas pašvaldībāsVietas SaeimāAlternatīvais saraksts PašcieņaCentriski labēja politikaJānis Lapinskis

 Vēlēšanas 
 Eiroparlamenta vēlēšanas 
 Gads Vēlēšanas Rezultāti (%) Deputāti Piezīmes 2024. 10. Eiropas Parlamenta vēlēšanas 0,58 

 Saeimas vēlēšanas 
 Gads Vēlēšanas Rezultāti (%) Deputāti Piezīmes 2022. 14. Saeimas vēlēšanas 0,33  Kā "Apvienība Latvijai"

 Atsauces 

 Ārējās saites 

 Apvienības mājaslapa
 "Apvienība Latvijai" Facebook lapa

Kategorija:Latvijas politiskās apvienības